ঝিনাইগাতীতে গৃহহীন পরিবারের মাঝে নির্মিত ঘর হস্তান্তর | শেরপুর টাইমস
ঝিনাইগাতীতে গৃহহীন পরিবারের মাঝে নির্মিত ঘর হস্তান্তর
৩ এপ্রিল ২০১৮ জেলার খবর, ঝিনাইগাতী, স্লাইড নিউজ
শেরপুরের ঝিনাইগাতীতে নির্মিত ১৮৭টি ঘর গৃহহীন পরিবারের মাঝে হস্তান্তর করা হচ্ছে। মঙ্গলবার দুপুরে উপজেলার মালিঝিকান্দা ইউনিয়নের বাতিয়াগাঁও এলাকার ৬টি গৃহহীন পরিবারের মাঝে নির্মিত ঘরের চাবি হস্তান্তর করা হয়।
উপজেলা নির্বাহী কর্মকর্তা ফারহানা করিম জানান, ২০১৭-১৮ অর্থ বছরে যার জমি আছে ঘর নেই তার নিজ জমিতে প্রধানমন্ত্রীর আশ্রয়ন প্রকল্প-২ এর আওতায় ঘর নির্মাণের ১ কোটি ৮৭ লাখ টাকা বরাদ্দ আসে।
ওই টাকায় উপজেলার ১৮৭ গৃহহীন পরিবারের মাঝে ১ লাখ টাকা ব্যয়ে ১টি করে ঘর নির্মাণ করে দেয়া হচ্ছে। এর মধ্যে ৮৭টি ঘরের নির্মাণ কাজ শেষে গৃহহীনদের মাঝে হস্তান্তর করা হয়েছে। বাকি ১শ’ ঘরের কাজ নির্মাণাধীন আছে।
ঘর হস্তান্তর অনুষ্ঠানে সভাপতিত্ব করেন ইউএনও ফারহানা করিম। এতে প্রধান অতিথি ছিলেন সংসদ সদস্য প্রকৌশলী আলহাজ্ব একেএম ফজলুল হক।
এতে অন্যদের মধ্যে বক্তব্য রাখেন মালিঝিকান্দা ইউপি চেয়ারম্যান মো. নুরুল ইসলাম তোতা, জেলা পরিষদের সদস্য আয়েশা সিদ্দিকা রুপালী, উপজেলা যুবলীগের আহ্বায়ক মো. আবুল কালাম আজাদ, যুগ্ম আহ্বায়ক মো. শাহা আলম, উপজেলা কৃষক লীগের সভাপতি মো. শাহাজ উদ্দিন সাজু, উপজেলা ছাত্রলীগের সভাপতি মশিউর রহমান প্রমূখ।
ঝিনাইগাতীতে ঘর পাচ্ছেন ১৮৭জন গৃহহীন ঝিনাইগাতীতে বন্যার্তদের মাঝে ত্রাণ বিতরণ সোহাগপুর বিধবাপল্লীর শহীদ পরিবারের বিধবাদের মাঝে ভাতা প্রদান ঝিনাইগাতীতে দরিদ্র শিক্ষার্থীদের মাঝে শিক্ষা উপকরণ ও আর্থিক সহায়তা প্রদান